钦定古今图书集成/理学汇编/学行典/第191卷 > 陈斗龙
## 钦定古今图书集成/理学汇编/学行典/第191卷 > 陈斗龙

按《元文类陈孝子传》：“孝子姓陈，名斗龙，字南仲。父泽
民病，斗龙废眠忘食，祷神请减己年，延父，弗效，母盛
寻亦病死。斗龙处丧，哀毁庐墓，哭声悲切，感动行路。
有群雁集其上，飞鸣三日夜。后斗龙推为宗晦书院
山长，将之瓯，斗龙之妻，之父之甥盛冲告斗龙曰：‘若
母王产若，未一岁归钱唐，闻其家在清湖中，斗龙大’”
惊且哭，即日与妇诀，且装行，曰：“必与母俱归，若弗能
得，何归为？”斗龙至清湖，访求母家及其故。时比邻涉
二三十年，又经乱离，固无在者矣。逢白发妪于其处，
揖而问焉，告曰：“我知之，我家与若母比屋，我与若母
儿时作伴侣，嬉游相好。若母自昌化归，无几时与我
言，当往江东。已而泣下。我方盛年，不”识其语之为凄
楚也，亦弗问。有闲，两夫舁若母竹轿西去，又折以北，
与若诸邻者百十家，独老身在。斗龙谨识之，即入江，
东涉江逾淮，及徽信、广德、宁国，往来数郡。一夕，舍永
丰县礼贤镇之逆旅。逆旅人怪斗龙数过，往问焉，告
之故，且使侦之。其人惊曰：“吾主人小妇王自言家清
湖，今王老矣，岂若母耶？”走施氏告。良久，出询斗龙父。
时门巷，儿名岁甫去，老妇人哭出，斗龙哭前拜。母子
未尝相见，而自知其为母为子也。施氏曰：“若母无子
女，愿以母还。”斗龙留三日，奉母归。竟如其言。母归之
岁夏四月，徽盗作，溢出昌化境上，杀人掠子女，夺畜

斗龙幼不知母去，壮长闻母在江东行求母，六年母
归，未百十日，即相遭于此。斗龙若请夫妇代死，母老
谁为养母者？”盗咨嗟相约避去，且语：“徒勿更至此山
惊母，伤孝子心。”里中人家赖之以免。斗龙尝莳甘瓜
圃中，秋暮，母病渴甚，思食瓜，而非瓜时，斗龙视空蔓
中芃芃然，披之异根，合茎并蒂两实者二，摘以奉啖，
即日渴，已疾平。明年圃之天罗瓜，如甘瓜者，亦二王
至，今兹尚安健也。斗龙作百丈谿书院，祠三君子，侑
以泽民。将延师教里子弟学，又以百丈源山地五百
亩为义山。乡里饥岁，斸葛蕨根续食。达鲁花赤阿思
兰，取县学乡里之言，及祁阳县尹章君硕所移事状，
廉之而核实，请旌表。